**Մարզպետի տեղակալ Լևոն Սարգսյանը ելույթ ունեցավ զոհված և վիրավոր ազատամարտիկների ընտանիքներին նվիրված միջոցառմանը 09. 11. 2015թ.**

Նոյեմբերի 9-ին ԵՊՀ Իջևանի մասնաճյուղում տեղի ունեցավ Երկրապահ կամավորական միության, Տավուշի մարզպետարանի ու ԵՊՀ ԻՄ համատեղ կազմակերպած միջոցառումը՝ նվիրված զոհված և վիրավոր ազատամարտիկների ընտանիքներին: Միջոցառմանը ներկա էին Տավուշի մարզպետի տեղակալ Լևոն Սարգսյանը, ԵԿՄ նախագահի տեղակալ Տիգրան Ուլիխանյանը, ով պարգևներ հանձնեց զոհված և վիրավոր ազատամարտիկների ընտանիքների ներկայացուցիչներին:

Մարզպետի տեղակալ Լևոն Սարգսյանը ելույթ ունենալով, նախ առաջարկեց մեկ րոպե լռությամբ հարգել զոհերի հիշատակը: Ապա նա շնորհակալություն հայտնեց զոհված ազատամարտիկների կանանց՝ ընտանիքի հոգսը միայնակ կրելու , իսկ ծնողներին՝ հերոս որդիներ դաստիարակելու համար, ովքեր հայրենիքի համար օրհասական պահին առանց վարանելու զոհեցին ամենաթանկը՝ կյանքը: Լևոն Սարգսյանը միջոցառմանը ներկա երիտասարդներին հորդորեց համերաշխ ու համախմբված լինեն միմյանց հետ և հայրենիքի պաշտպանության գործն ամեն ինչից վեր դասեն: Մարզպետի տեղակալը նաև կոչ արեց բոլոր կառույցների աշխատակիցներին ամենօրյա աշխատանքում խիստ ուշադիր լինել ազատամարտիկների ու նրանց ընտանիքների բարձրացրած հարցերին: